钦定古今图书集成/明伦汇编/闺媛典/第331卷 > 李若水母张氏
## 钦定古今图书集成/明伦汇编/闺媛典/第331卷 > 李若水母张氏

按《曲周县志》：李若水母张氏，广平人。康王为质于金，
潜归，道经张氏庄，索浆饮。张氏问何来，王曰：“吾为商
磁相间，为金兵劫掳，故至此。”张氏曰：“君非商旅也。适
有金骑来追问康王，吾绐之曰：‘过此两日矣’。”追士举
鞭击鞍，叹息去，因进酒食。王问其姓氏，泣而不言，再
三诘之曰：“妾子李若水也，已死金军，吾儿得为忠臣，
妾不恨矣。妾闻磁相在迩，有宗泽在焉，食足兵强，天
下事尚可为幸，大王勉之。”因出金银数两以献，相泣
而别。